**ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ ΠΑΝ. ΠΑΤΡΩΝ**

**ΜΑΘΗΜΑ ΕΠΙΛΟΓΗΣ Γ’/Δ’ ΕΤΟΥΣ**

**«ΤΟ ΡΥΘΜΙΣΤΙΚΟ ΠΛΑΙΣΙΟ ΤΗΣ ΚΕΦΑΛΑΙΑΓΟΡΑΣ ΚΑΙ ΤΗΣ ΕΤΑΙΡΙΚΗΣ ΔΙΑΚΥΒΕΡΝΗΣΗΣ»**

 **ΑΠΑΛΛΑΚΤΙΚΗ ΕΡΓΑΣΙΑ ΕΑΡΙΝΟ ΕΞΑΜΗΝΟ 2022**

**Η ΑΠΑΛΛΑΚΤΙΚΗ ΕΡΓΑΣΊΑ ΕΊΝΑΙ ΠΡΟΑΙΡΕΤΙΚΗ- ΟΣΟΙ ΔΕΝ ΕΚΠΟΝΗΣΟΥΝ ΕΡΓΑΣΙΑ ΘΑ ΜΠΟΡΟΥΝ ΝΑ ΣΥΜΜΕΤΑΣΧΟΥΝ ΣΕ ΓΡΑΠΤΕΣ ΕΞΕΤΑΣΕΙΣ.**

Οι φοιτητές  που επιθυμούν να εκπονήσουν  απαλλακτική εργασία στο μάθημα, μπορούν να  την καταθέσουν ηλεκτρονικά στο e- mail της διδάσκουσας έως το τέλος των μαθημάτων εαρινού εξαμήνου 2022 . Οι φοιτητές μπορούν επίσης να ενημερώσουν με e- mail τη διδάσκουσα για το θέμα της εργασίας που έχουν επιλέξει να εκπονήσουν.

 ΚΑΤΑΛΗΚΤΙΚΗ ΗΜ/ΝΙΑ ΠΑΡΑΔΟΣΗΣ 10/6/2022.

 Οι εργασίες είναι ατομικές και πρέπει να είναι επιμελημένες (εισαγωγή , κυρίως θέμα , επίλογος). Το μέγεθος  της εργασίας θα πρέπει να είναι κατ’ελάχιστον 15 σελίδες. Απαραίτητες οι βιβλιογραφικές αναφορές στο κείμενο ή στο τέλος της εργασίας.

Προτεινόμενα θέματα εργασιών :

1) Βασικές αρχές και εξέλιξη του δικαίου κεφαλαιαγοράς στο ενωσιακό δίκαιο .

2) Oι ρυθμιζόμενες αγορές στην Ελλάδα : ιστορική εξέλιξη και προοπτικές .

3) Η ίδρυση και λειτουργία του Χρηματιστηρίου Αξιών στην Ελλάδα-συγκριτική επισκόπηση με αλλοδαπές έννομες τάξεις.

4) Η παροχή επενδυτικών υπηρεσιών στην ενωσιακή και ελληνική έννομη τάξη : νομικό πλαίσιο – οι ρυθμιζόμενες επενδυτικές υπηρεσίες .

 5) Οι υποχρεώσεις των ΕΠΕΥ κατά την παροχή κύριων και παρεπόμενων επενδυτικών υπηρεσιών : νομικό πλαίσιο - νομολογία.

 6) Το ρυθμιστικό πλαίσιο των Οργανισμών Συλλογικών Επενδύσεων (ΟΣΕ), ανοικτού και κλειστού τύπου.

 7)  Οι προΰποθέσεις εισαγωγής κινητών  αξιών  στην αγορά Αξιών του ΧΑ (νομοθετικό πλαίσιο –δικαιοπολιτική προσέγγιση ).

8) Η ευθύνη του αναδόχου στο ενημερωτικό δελτίο.

9)Η Επιτροπή Κεφαλαιαγοράς : αρμοδιότητες και εποπτικός ρόλος.

10) Το ειδικό δίκαιο της εισηγμένης ανώνυμης εταιρίας για τις υποχρεώσεις πληροφόρησης.

 11) Οι δημόσιες προτάσεις εξαγοράς στο ενωσιακό και ελληνικό δίκαιο.

12) Το θεσμικό πλαίσιο της εταιρικής διακυβέρνησης: βασικά αιτήματα και στόχοι .

13) Εταιρική διακυβέρνηση και διοικητικό συμβούλιο των εισηγμένων ανωνύμων εταιριών .

14) Ο εσωτερικός έλεγχος στις εισηγμένες ανώνυμες εταιρίες .

15) Η  απαγόρευση χειραγώγησης της αγοράς: νομοθετικό πλαίσιο.

16) Η  απαγόρευση χειραγώγησης της αγοράς: νομολογιακές εξελίξεις.